OpenLLM-France/wikimedia huggingface dataset:
# Bobkingita

La bobkingita és un mineral de la classe dels halurs. Anomenada per Rober J. Jing, membre del Departament de Geologia de la Universitat de Leicester i membre fundador de la Russel Society. És un mineral semblant a l'atacamita.

## Classificació

Segons la classificació de Nickel-Strunz, la bobkingita pertany a «03.DA: Oxihalurs, hidroxihalurs i halurs amb doble enllaç, amb Cu, etc., sense Pb» juntament amb els següents minerals: melanotal·lita, atacamita, botallackita, clinoatacamita, hibbingita, kempita, paratacamita, belloïta, herbertsmithita, kapellasita, gillardita, haydeeïta, anatacamita, claringbul·lita, barlowita, simonkol·leïta, buttgenbachita, connel·lita, abhurita, ponomarevita, anthonyita, calumetita, khaidarkanita, droninoïta i avdoninita.

## Característiques

La bobkingita és un halur de fórmula química Cu₅Cl₂(OH)₈·2H₂O. Cristal·litza en el sistema monoclínic. La seva duresa a l'escala de Mohs és 3.

## Formació i jaciments

La bobkingita ha estat descrita al Regne Unit, Grècia i Espanya. A la seva localitat tipus ha estat descrita associada a malaquita, cuprita, coure natiu i atzurita. Es forma damunt de crostes d'atzurita i malaquita que es troben damunt de cuprita massiva en dipòsits d'escòria oxidada. En la localitat tipus s'ha trobat en una pedrera de diorita amb inclusions de coure.

## Referències

* ↑ «Bobkingite» (en anglès). Mindat. [Consulta: 7 novembre 2015].
* ↑ Barthelmy, Dave. «Bobkingite Mineral Data». [Consulta: 18 novembre 2017].
# Shithouse

Shithouse (distribuït en alguns territoris com a Freshman Year) és una pel·lícula de comèdia dramàtica de coming-of-age estatunidenca del 2020 escrita, dirigida i produïda per Cooper Raiff, en el seu debut com a director. És protagonitzada pel mateix Raiff, Dylan Gelula, Logan Miller i Amy Landecker. S'ha doblat i subtitulat al català.
La pel·lícula s'havia d'estrenar mundialment al festival de cinema South by Southwest el març de 2020, però es va cancel·lar a causa de la pandèmia de la COVID-19. Tot i això, la competició de pel·lícules va tirar endavant i Shithouse va guanyar el Gran Premi del Jurat a la millor pel·lícula narrativa. Es va estrenar als Estats Units el 16 d'octubre de 2020 a càrrec d'IFC Films.

## Referències

* ↑ Nugent, John (September 30, 2021). «Freshman Year Review». Empire.
* ↑ Debruge, Peter (October 16, 2020). «'S—house' Review: Cooper Raiff's Tough-Love Debut Is More Tender Than It Sounds». Variety.
* ↑ «Freshman Year». Goita què fan, ara!. [Consulta: 3 setembre 2024].
* ↑ Ray-Ramos, Dino. «SXSW Sets Judd Apatow's 'The King Of Staten Island' As Opening-Night Film, Unveils Features And Episodics Lineups». Deadline Hollywood, January 15, 2020. [Consulta: June 10, 2020].
* ↑ «City of Austin Cancels SXSW March Events». South by Southwest, March 6, 2020. [Consulta: June 10, 2020].
* ↑ «Shithouse». IFC Films. [Consulta: July 30, 2020].
# Club Polideportivo Villarrobledo

El Club Polideportivo Villarrobledo és un club manxec de la ciutat de Villarrobledo a la Província d'Albacete.
Aquest club esportiu va néixer l'any 1971. La temporada 2019-20 debuta a la Segona Divisió B espanyola.
És hereu de l'antic Club Deportivo Villarrobledo fundat el 1958 i desaparegut el mateix 1971 per problemes econòmics. Aquest club debutà a Segona A el 1961-61 on jugà una temporada, baixant a Tercera l'any següent.
Juga al Campo Municipal de Deportes Nuestra Señora de la Caridad, inaugurat el 1958, amb una capacitat de 5.500 persones i unes dimensions de 102x58 metres.

## Dades del club

* Temporades a Primera Divisió: 0
* Temporades a Segona Divisió: 1
* Temporades a Segona Divisió B: 1
* Temporades a Tercera Divisió: 48

## Referències

* ↑ Moreno Nava, Lorenzo. Villarrobledo y su Fútbol. Villarrobledo: Moreno Nava, 1999. ISBN 978-84-39807-14-8.

## Bibliografia

* Villarrobledo y su Fútbol (en castellà). Villarrobledo: Lorenzo Moreno Nava, 1999.

## Enllaços externs

* Web oficial en castellà Arxivat 2019-08-27 a Wayback Machine.
# Psychoda phratra

Psychoda phratra és una espècie d'insecte dípter pertanyent a la família dels psicòdids que es troba a Centreamèrica: Costa Rica, incloent-hi la província de Guanacaste.

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Instituto Nacional de Biodiversidad de Costa Rica Arxivat 2016-03-04 a Wayback Machine. (castellà)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Ostwestfalen-Lippe

Ostwestfalen-Lippe abreujat com OWL, és una regió de l'estat federal d'Alemanya Rin del Nord-Westfàlia. Ostwestfalen-Lippe és una part oriental de Westfàlia, unida amb la regió de Lippe. La traducció literal del nom d'aquesta regió seria Westphalia-Lippe oriental. Aquesta regió és congruent amb la superfície de la regió administrativa de Detmold. Hi ha la seu de moltes empreses importants com Bertelsmann, Miele, Dr. Oetker, Melitta, Gerry Weber, Gildemeister AG, Schüco, Wincor Nixdorf, Phoenix Contact i Claas.)
Ciutats importants dins aquesta regió són Bielefeld, Paderborn, Gütersloh, Herford, Minden i Detmold. La regió té una població de 2,07 milions d'habitants. El Bosc de Teutoburg travessa la regió i un dels llocs on es veu millor és a Hermannsdenkmal prop de Detmold.

## Referències

* ↑ Web site of Leading Edge Technology cluster it's OWL (Access: 5. May 2014)

## Enllaços externs

* XING Ostwestfalen Lippe - official XING regional community Arxivat 2014-08-09 a Wayback Machine.
# Ranitomeya

Ranitomeya és un gènere de granotes dard verinoses, de la família Dendrobatidae. Han estat descrites 28 espècies que es troben a Sud-amèrica; distribuïdes en, Colòmbia, l'Equador, el Perú, Bolívia, Brasil i la Guaiana Francesa.

## Taxonomia

* Ranitomeya abdita (Myers & Daly, 1976)
* Ranitomeya altobueyensis (Silverstone, 1975)
* Ranitomeya amazonica (Schulte, 1999)
* Ranitomeya benedicta (Brown, Twomey, Pepper, & Sanchez-Rodriguez, 2008)
* Ranitomeya biolat (Morales, 1992)
* Ranitomeya bombetes (Myers & Daly, 1980)
* Ranitomeya claudiae (Jungfer, Lötters, & Jörgens, 2000)
* Ranitomeya cyanovittata (Pérez-Peña, Chávez, Twomey, & Brown, 2010)
* Ranitomeya daleswansoni (Rueda-Almonacid, Rada, Sánchez-Pacheco, Velásquez-Álvarez, & Quevedo-Gil, 2006)
* Ranitomeya defleri (Twomey & Brown, 2009)
* Ranitomeya dorisswansonae (Rueda-Almonacid, Rada, Sánchez-Pacheco, Velásquez-Álvarez, & Quevedo-Gil, 2006)
* Ranitomeya duellmani (Schulte, 1999)
* Ranitomeya fantastica (Boulenger, 1884)
* Ranitomeya flavovittata (Schulte, 1999)
* Ranitomeya fulgurita (Silverstone, 1975)
* Ranitomeya ignea (Melin, 1941)
* Ranitomeya imitator (Schulte, 1986)
* Ranitomeya intermedia (Schulte, 1999)
* Ranitomeya lamasi (Morales, 1992)
* Ranitomeya minuta (Shreve, 1935)
* Ranitomeya opisthomelas (Boulenger, 1899)
* Ranitomeya reticulata (Boulenger, 1884)
* Ranitomeya rubrocephala (Schulte, 1999)
* Ranitomeya sirensis (Aichinger, 1991)
* Ranitomeya summersi (Brown, Twomey, Pepper, & Sanchez-Rodriguez, 2008)
* Ranitomeya tolimensis (Bernal-Bautista, Luna-Mora, Gallego, & Quevedo-Gil, 2007)
* Ranitomeya uakarii (Brown, Schulte, & Summers, 2006)
* Ranitomeya vanzolinii (Myers, 1982)
* Ranitomeya variabilis (Zimmermann & Zimmermann, 1988)
* Ranitomeya ventrimaculata (Shreve, 1935)
* Ranitomeya viridis (Myers & Daly, 1976)
* Ranitomeya virolinensis (Ruiz-Carranza & Ramírez-Pinilla, 1992)
* Ranitomeya yavaricola (Pérez-Peña, Chávez, Twomey, & Brown, 2010)
# Bobo Foro

Bobo Foro és una localitat de São Tomé i Príncipe. Es troba al districte de Mé-Zóchi, al nord-est de l'illa de São Tomé. El 2008 tenia 1.469 habitants. El nom podria ser d'origen angolès.
Guadalupe de Ceita, Miguel Trovoada, Leonel Mário d'Alva, Filinta Costa Alegre i António Barreto Pires dos Santos (Oné) eren a la zona el 1958 per la creació d'una convergència de lluita amb el que podria ser fruit del Comitè per l'Alliberament de São Tomé i Príncipe (CLSTP), el predecessor del MLSTP (Movimento de Libertação de São Tomé e Príncipe).

## Evolució de la població

Població de Bobo Foro (2001-2008) :
| 2001 | 2008 |
| 1.289 | 1.469 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
* ↑ «António Tomás Medeiros: Entrevistado por Elsa Sertório, de março a setembro 2015, em Alfragide Versão escrita revista pelo entrevistado em outubro de 2015» (pdf) (en portuguès). 25 April Documentation Centre at the University of Coimbra, 04-11-2015. [Consulta: 4 agost 2017].
# Shishmaref

Shishmaref és una població dels Estats Units a l'estat d'Alaska. Segons el cens del 2007 tenia 565 habitants.

## Demografia

Segons el cens del 2000, Shishmaref tenia 562 habitants, 142 habitatges, i 110 famílies La densitat de població era de 78,1 habitants/km².
Dels 142 habitatges en un 52,8% hi vivien nens de menys de 18 anys, en un 36,6% hi vivien parelles casades, en un 19,7% dones solteres, i en un 22,5% no eren unitats familiars. En el 21,1% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,96 i el nombre mitjà de persones que vivien en cada família era de 4,59.
Per edats la població es repartia de la següent manera: un 40,9% tenia menys de 18 anys, un 11,4% entre 18 i 24, un 29,4% entre 25 i 44, un 12,6% de 45 a 60 i un 5,7% 65 anys o més.
L'edat mediana era de 24 anys. Per cada 100 dones de 18 o més anys hi havia 121,3 homes.
La renda mediana per habitatge era de 30.714 $ i la renda mediana per família de 29.306 $. Els homes tenien una renda mediana de 35.357 $ mentre que les dones 25.000 $. La renda per capita de la població era de 10.487 $. Aproximadament el 16,2% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Shishmaref». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Shishmaref». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Joan Soler

Joan Soler és el nom dels següents personatges:
* Joan Soler (bisbe) (Caldes de Montbui, 1405 - Barcelona, 1463), sacerdot catòlic català, bisbe de Barcelona.
* Joan Soler (cartògraf), cartògraf mallorquí documentat a les primeries del s. XV.
* Joan Soler i Amigó (Badalona, 1941 - Badalona, 2022), pedagog i escriptor català.
* Joan Soler i Antich (Palma, 1935 - Borriol, 2007), dramaturg i dirigent veïnal mallorquí.
* Joan Soler i Bultó (Barcelona, 1927 - ?, 2017), pilot de motocicletes català.
* Joan Soler i Buscallà (Olvan, 1835 - Barcelona, 1895), metge català.
* Joan Soler i Diffent (Terrassa, 1870 - Terrassa, 1956), violinista i compositor català.
* Joan Soler i Faneca (Barcelona, 1731 - Barcelona, 1794), arquitecte català.
* Joan Soler i Foyé (Manresa, 1962 - Barcelona, 2014), director de cinema català.
* Joan Soler i Janer (Sant Pere Pescador, 1897 - Barcelona, 1967), periodista, jurista i polític català.
* Joan Soler i Jové (Barcelona, 1934), dibuixant i aquarel·lista català.
* Joan Soler i Julià (Barcelona, 1883 - Barcelona, 1944), metge català, 30è President del FC Barcelona.
* Joan Soler i Lluch (Barcelona, 1881 - Barcelona, 1961), futbolista català.
* Joan Soler i Mestres (Barcelona, 1797 - ?), arquitecte català.
* Joan Soler i Pla (Barcelona, 1874 - Barranquilla, 1950), metge i polític català.
* Joan Soler i Riber (Barcelona, 1913 - ?, 1979), cartògraf català.
# Comissió d'Investigació d'Accidents Ferroviaris

La Comissió de Recerca d'Accidents Ferroviaris (CIAF) és la comissió encarregada d'investigar els accidents ferroviaris greus que es produeixin sobre la Xarxa Ferroviària d'Interès General, així com la recerca dels altres accidents i incidents ferroviaris quan així ho consideri. Està adscrita al Ministeri de Foment d'Espanya, a través de la sotssecretaria que realitza les seves activitats independentment de la Direcció General de Ferrocarrils (DGF), l'Administrador d'Infraestructures Ferroviàries (Adif) i de les diferents empresa ferroviàries a Espanya. Va ser fundada l'11 de desembre de 2007 una vegada aprovat el Reial decret 2387/2004, de 30 de desembre de 2004.

## Accidents ferroviaris investigats

* Accident ferroviari d'Arévalo de 2010
* Accident ferroviari de Castelldefels del 2010
* Accident ferroviari de Mataró de 2012
* Accident ferroviari de Santiago de Compostel·la del 2013

## Vegeu també

* Comissió d'Investigació d'Accidents i Incidents d'Aviació Civil
* Comissió d'Investigació d'Accidents i Incidents Marítims
* Junta Nacional de Seguretat del Transport (Estats Units)
* Ferrocat

## Referències

* ↑ «Comisión de Investigación de Accidentes Ferroviarios. Presentación». Ministeri de Foment d'Espanya. [Consulta: 20 gener 2013].
* ↑ «Comisión de Investigación de Accidentes Ferroviarios. Presentación». Ministeri de Foment d'Espanya. [Consulta: 20 gener 2013].
* ↑ «Comisión de Investigación de Accidentes Ferroviarios. Presentación». Ministeri de Foment d'Espanya. [Consulta: 20 gener 2013].
* ↑ Real Decreto 623/2014, de 18 de julio, por el que se regula la investigación de los accidentes e incidentes ferroviarios y la Comisión de Investigación de Accidentes Ferroviarios
# Pseudanthias mooreanus

Pseudanthias mooreanus és una espècie de peix de la família dels serrànids i de l'ordre dels perciformes.

## Morfologia

* Els mascles poden assolir 7,2 cm de longitud total.

## Hàbitat

És un peix marí de clima tropical i associat als esculls de corall.

## Distribució geogràfica

Es troba a la Polinèsia Francesa i al Pacífic occidental central.

## Referències

* ↑ Bleeker P. 1871-1876. Atlas ichthyologique des Indes Orientales Néêrlandaises, publié sous les auspices du Gouvernement colonial néêrlandais. Tome VII. Percoides I, Priacanthiformes, Serraniformes, Grammisteiformes, Percaeformes, Datniaeformes. Atlas Ichthyol. v. 7. 1-126.
* ↑ BioLib (anglès)
* ↑ «Pseudanthias mooreanus». Catalogue of Life. (anglès)
* 1 2 3 «Pseudanthias mooreanus» (en anglès). FishBase. Froese, Rainer; Pauly, Daniel (editors).
* ↑ Heemstra, P.C. i J.E. Randall, 1999. Serranidae. p. 2442-2547. A K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 4. Bony fishes part 2 (Mugilidae to Carangidae). Roma, FAO. 2069-2790 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Ibarra, M. i D.J. Stewart, 1987. Catalogue of type specimens of recent fishes in Field Museum of Natural History. Fieldiana, Zoology 35:112 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Papir Ebers

El papir Ebers és un dels tractats de medicina més antics que es coneixen. Va ser redactat a l'antic Egipte, cap a l'any 1500 aC. Està datat l'any 8è del regnat d'Amenhotep I, de la dinastia XVIII. Descobert per Edwin Smith, el 1862, entre les restes d'una mòmia a la tomba d'Assasif, a Luxor, va ser comprat a continuació per l'egiptòleg alemany Georg Ebers, a qui deu el seu nom i la seva traducció. Es conserva actualment a la biblioteca universitària de Leipzig. És també un dels més llargs documents escrits trobats de l'antic Egipte: mesura més de 20 metres de longitud i uns 30 centímetres d'alt i conté 877 apartats que descriuen nombroses malalties i les corresponents prescripcions en diversos camps de la medicina: oftalmologia, ginecologia, gastroenterologia, etc. La farmacopea egípcia de l'època recorria a més de 700 substàncies, extretes majoritàriament del regne vegetal: safrà, mirra, àloe, fulles de ricí, lotus blau, extracte de lliri, suc de rosella, resina, encens, cànem, etc.

## Bibliografia

* Reinhold Scholl, Der Papyrus Ebers. Die größte Buchrolle zur Heilkunde Altägyptens (Schriften aus der Universitätsbibliothek 7), Leipzig 2002; ISBN 3-910108-93-8.
* Hans-Werner Fischer-Elfert (Hrsg.): Papyrus Ebers und die antike Heilkunde. Akten der Tagung vom 15. - 16.3.2002 in der Albertina/UB der Universität Leipzig. Harrassowitz, Wiesbaden 2005 (Philippika, 7), ISBN 3-447-05209-0.

## Enllaços externs

* Brief note of Ebers and the papyrus.
* - Seite der Universitätsbibliothek Leipzig zum Papyrus Ebers Arxivat 2007-05-17 a Wayback Machine..
* Indiana University: Medicine in Ancient Egypt Arxivat 2017-05-07 a Wayback Machine..
# Blepharoneuron

Blepharoneuron és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Blepharoneuron shepherdii (Vasey) P.M. Peterson i Annable
* Blepharoneuron tricholepis (Torr.) Nash
# Sensuis

Sensuis, és un paratge del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble de Rivert, però molt proper ja a Sensui.
Està situades a l'extrem sud-est del terme municipal, dins de l'antic terme de Toralla i Serradell, al sud-est de Rivert, però queda més a prop, a ponent, de Sensui, ja que es troba al límit del terme. És al nord de l'Obaga, a llevant de les Planes, al sud-est de les Vinyes i de la Cabana de Joan Antoni, i a ponent del Tros de l'Esteve.
# Jens Thalmann

Jens Thalmann (Chemnitz, 6 de novembre de 1963) és un antic pilot d'enduro alemany que va destacar en competició durant la dècada del 1980, en què va guanyar un Trofeu i un vas d'argent als Sis Dies Internacionals (ISDE) amb la selecció de la RDA. Fugit a la RFA el 1988, va passar a competit en motocròs i en va dirigir alguns equips.

## Carrera esportiva

Thalmann va començar a competir en enduro el 1980 enquadrat dins l'equip de la GST (Gesellschaft für Sport und Technik, "Associació per als Esports i la Tecnologia") del VEB Motorradwerk Zschopau. Ja el primer any va ser el millor de la RDA a la categoria d'iniciació de 175 cc, de manera que l'any següent va ascendir a la categoria superior en 500 cc. A meitat de temporada va canviar a l'equip MC Simson Suhl i l'any següent va entrar l'equip de fàbrica de Simson. El 1984 va ser subcampió d'Europa i de la RDA de 80 cc i va formar part de l'equip de la RDA que guanyà el Vas d'argent als ISDE. El 1985 va repetir el subcampionat de la RDA i va ser tercer al Campionat d'Europa. Als ISDE d'Alp va ser membre de l'equip del Trofeu. Els anys 1986 i 1987 va tornar a ser subcampió de la RDA. El 1987, de nou com a membre de l'equip de la RDA, va guanyar el Trofeu als ISDE de Jelenia Góra, Polònia.
L'estiu de 1988, Jens Thalmann va fugir de la RDA i va passar a la República Federal d'Alemanya. Tot seguit va posar fi a la seva carrera esportiva i es va dedicar, entre altres coses, a fer d'instructor de l'equip júnior de motocròs de l'ADAC, on hi havia Pit Beirer. Més tard va tenir cura dels pilots de l'equip Honda Sarholz Collin Dugmore, Darryl Edkins, Mike Jones i Tom Carson. Actualment, regenta un taller de vehicles de motor a Harzgerode i segueix competint en curses de motocròs per a veterans. Entre el 2006 i el 2008 en va guanyar tres campionats en la categoria Sènior.

## Referències

* ↑ Ottinger, Steffen. Rund um Zschopau. Die Geschichte einer Motorradgeländefahrt (en alemany). vol. 1. Marienberg: Druck- und Verlagsgesellschaft Marienberg, 2004, p. 94 i s. ISBN 3-931770-49-4.
* ↑ Ottinger, Steffen. Rund um Zschopau. Die Geschichte einer Motorradgeländefahrt (en alemany). vol. 2. Chemnitz: HB-Werbung und Verlag, 2011, p. 30 i s. ISBN 978-3-00-036705-2.
* ↑ Ottinger, Steffen. Internationale Sechstagefahrt 2012. Die Geschichte seit 1913 (en alemany). Chemnitz: HB-Werbung und Verlag GmbH & Co. KG, 2012, p. 66 i s. ISBN 978-3000395666.
* ↑ Ottinger, Steffen. Internationale Sechstagefahrt – ISDE – 1987. Jelenia Gora / Polen. Fotojournal eines großen deutschen Motorsporterfolges. (en alemany). Chemnitz: HB-Werbung und Verlag, 2011, p. 13 i s.
# Comissió d'Investigació sobre l'Espai i l'Alta Atmosfera

La Comissió d'Investigació sobre l'Espai i l'Alta Atmosfera (de l'anglès: Space and Upper Atmosphere Research Commission o SUPARCO), és una agència espacial executiva i burocràtica del govern de Pakistan, situada a Karachi, responsable del programa espacial públic i civil de la nació i la recerca en aeronàutica i aeroespacial. La seva declaració de missió i objectiu és dur a terme la investigació pacífica de la tecnologia espacial i promoure la tecnologia per la millora socioeconòmica del país.
Establert en la seva forma moderna el 16 de setembre de 1961 per una ordre executiva del President de Pakistan, compta amb la seu central a Karachi, Província de Sindh de Pakistan. Part dels Strategic Plans Division (SPD) de les Forces Armades del Pakistan, que es troba actualment amb la seu central a Chakalala Military District sota el control de la PAF; el nombre registrat d'èxits pioners del programa espacial en vol espacial durant els primers anys de la seva creació.

## Referències

* ↑ «Mission statement». SUPARCO. Arxivat de l'original el 3 de març 2016. [Consulta: 19 setembre 2012].
* ↑ «SUPARCO Headquarters». Arxivat de l'original el 2016-08-19. [Consulta: 1r octubre 2015].
* 1 2 Sikander-Shaheen «Pakistan joins hands with developed states to explore space prospects». The Nation, Sikander-Shaheen, 18-09-2012 [Consulta: 19 setembre 2012].
* ↑ Vegeu:Cronologia de proves de coets del Pakistan

## Enllaços externs

* CNBC Pakistan televised Interview with Salim Mehmud – Chairman SUPARCO Arxivat 2011-06-22 a Wayback Machine.-Available in Urdu Language
* Space and Upper Atmosphere Research Commission (SUPARCO) Arxivat 2020-07-30 a Wayback Machine.
* FAS report on SUPARCO Arxivat 2012-10-24 a Wayback Machine.
* Astronautix
* Shaheen- PSLV Arxivat 2009-06-24 a Wayback Machine.
# Puig de la Guàrdia (Orís)

El Puig de la Guàrdia és una obra d'Orís (Osona) declarada bé cultural d'interès nacional.

## Descripció

Fortalesa enfront del castell situat a l'actual turó conegut amb el nom de Puig Colomer. Segons la planimetria realitzada a començaments de segle per l'arquitecte J.M. Pericas, es podrien veure un seguit de murs que conformarien una estructura quadrangular, acompanyada d'un seguit de retalls a la roca o forats de pal. Aquesta guàrdia funcionaria com a guaita del castell d'Orís. Actualment només restarien els fonaments parcialment coberts per sediment i vegetació.

## Història

Documentat el 1280.

## Referències

* 1 2 «Puig de la Guàrdia». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2017].